Aarend Sepp

Jüri-Aarend Sepp (27. detsember 1943 – 15. juuli 2021) oli eesti karikaturist, kirjakunstnik, multifilmioperaator ja tsirkuseartist.

 Elulugu 
Ta töötas Tallinnfilmis multifilmioperaatorina. Nooruses (vanuses 17–23) esines tsirkusekollektiiviga Säde akrobaatilise klounina ja mustkunstnik-illusionistina.

1975–1980 töötas Projekteerimise Instituudi EKE Projektis informatsiooni ja kujundusgrupi juhatajana, peakunstniku ülesannetes.

1977 lõpetas Villu Tootsi kirjakunstikooli.

 Näitused 
2014 osales Tallinnas Metropoli galerii aastanäitusel "Kunstnikud valmistuvad sõjaks"."Kunstnikud valmistuvad sõjaks" ERR Kultuur, 22.12.2014.

2022. aastal oli Jüri-Aarend Sepa ja Endel Saarepuu ühisnäitus "Võta rahulikult. Ära ärritu." galeriis Metropol.

Karikatuurid
 1964 –1969 avaldati tema karikatuure ajakirjas Pikker.
 1967 – "Karikatuure sõnadeta" – koostaja Edgar Spriit. Tallinn, ajakirja Pikker väljaanne
 1968 – "Fatamorgaana" (huumorivalimik) – koostaja Edgar Spriit. Kunst. Tallinn

 Filmograafia 
 1972 – "Vari. Tee". Tallinnfilmi animafilm (operaator)Eesti Filmi Andmebaas – Jüri-Aarend Sepp
 1972 – "Veekandja". Tallinnfilmi animafilm (operaator)

 Auhinnad 
1963. aastal oli Üleliidulise Tsirkusekunsti festivali konkursi laureaat. Talle avaldas tunnustust filminäitleja ja kloun Juri Nikulin, kes oli festivali žüriis.

1975. aastal pälvis Õhtulehe – Vetšernii Tallinna toimetuse ja Tuletõrje Valitsuse korraldatud tuletõrjekuu karikatuurivõistluse ergutuspreemia.

Isiklikku
Tema poeg on kunstnik Meeland Sepp.Pärnu Postimees 6. juuni 2002 – Kunstitudeng Meeland Sepp näitab ohtlikke installatsioone

Viited

Kategooria:Eesti karikaturistid
Kategooria:Liiva kalmistule maetud
Kategooria:Sündinud 1943
Kategooria:Surnud 2021